**Решения от шестото заседание на УС на ЦНИ 29.05.2019 г.**

**Дневен ред:**

1. Приемане на нови правила за проект №17-12 «Подкрепа на публикационната дейност»;
2. Разглеждане на постъпили доклади;
3. Текущи.

**По точка 1.** Приемане на нови правила за проект №17-12 «Подкрепа на публикационната дейност»

УС на ЦНИ единодушно **РЕШИ:** Приема новите Правила за финансиране на проект 17-12

**Правила за финансиране на проект 17-12**

Финансират се следните дейности свързани с публикационната активност на преподаватели от Аграрния университет:

1. Такса за участие на преподаватели на АУ в конференции, симпозиуми и др, материалите от които се реферират само в WEB of Science – размер на финансирането до 500 лв.
2. Таксата за участие и разходи свързани с командировка на преподавател от АУ за участие в конференции, симпозиуми и др, материалите от които се реферират в Scopus - размер на финансирането до 1500 лв.
3. Таксата за публикуване на статии в списания реферирани от WEB of Science и Scopus – размер на финансирането съгласно таксите за публикуване в съответното списание.
4. Индивидуален и университетски членски внос в професионални организации като Acta Horticulture и др.

Всеки преподавател има право на две финансирания на година.

За одобрените но неизползвани средства, отпуснати преди **29.05.2019 г.** по проект 17-12 ще се прилагат новите правила на проекта.

 **По точка 2**. Разглеждане на постъпили доклади

* 1. Доклад от гл. ас. д-р Румяна Проданова

УС на ЦНИ **РЕШИ:** Не приема да финансира доклада, със следните мотиви:

Гл. ас. Румяна Проданова-Камалиева е включена в колектива на вътрешен проект 4АФ/17 на Тракийския университет, Стара Загора – „Определяне на биологичната активност на различни растителни видове, подходящи за приложение в биологичното земеделие“ с ръководител гл. ас. д-р Мария Герджикова и членове проф. дсн Димитър Христов Павлов, ас. д-р Милена Танкова Цанова-Стоева, Светослава Росенова Господинова – мл. експерт, Радомира Динкова Величкова – студент, като външен участник с цел увеличаване на вероятността проекта да бъде одобрен и финансиран. На страницата на Тракийския университет нейното участие в проекта не е отразено. Анализите свързани с тази статия са извършени в Пловдивския университет. Статията най-вероятно е написана основно от първият автор.

Добре е, че името на Аграрния университет е включено в публикация реферирана в Scopus, но изследването и публикуването на статията е изцяло финансирано от проекта на Тракийския университет, за което е изказана благодарност в края на статията. Поради това УС на ЦНИ единодушно счита, че искането не е основателно.

На заседанието от 9.04.2019 г, управителния съвет на ЦНИ реши да отпусне 1500 лв за статията „Syntesis, Characterization, Quantum-Chemical Calculations and Cytotoxic Activity of 1.8 – Naphthalimide Derivatives with non-Protein Amino Acids“ с автори: М. Маринов, Е. Найденова, Г. Момеков, Р. Проданова, Н. Маркова, Ю. Войников и Н. Стоянов. Тези средства могат да се използват от двамата съавтори.

Напомняме, че с решение от протокол 4 от 2019 г, одобрението на доклади по проект 17-12 се взимат от управителния съвет на ЦНИ.

1. Доклад от проф. д-р Мая Димитрова, за включване в конкурса „Подкрепа на докторантски програми“ и задочни докторанти от Растениевъдно направление.

УС на ЦНИ **РЕШИ:** Не приема да финансира доклада, със следните мотиви:

Конкурсните сесии за проекти финансирани от ЦНИ се провеждат при определени правила приети от УС за всяка научна сесия. При всички конкурсни сесии на ЦНИ през последните години е предоставяно допълнително финансиране само за докторанти от научни направления Икономика, Науки за земята и Технически науки. Тези правила важаха и за сесия 2019 г. УС на ЦНИ не може да променя правилата за научните сесии след тяхното приключване. Финансирането на докторанта на проф. Димитрова, ще доведе до основателно недоволство от ръководителите на други задочни докторанти в направление Аграрни науки.

Намираме за основателно мнението на проф Димитрова за недостатъчното финансиране на задочните докторанти от направление Аграрни науки. Решаването на този проблем (с малкия бюджет за задочните докторанти в направление Аграрни науки) може да стане само от финансиращата организация на докторските програми, а именно Министерството на образованието. Доклада на проф Димитрова трябва да бъде насочен към МОН, за да се търси решение на проблема.

1. Доклад от доц. д-р К. Костадинов, за прехвърляне на средства по договор № 15-18.

УС на ЦНИ **РЕШИ:** Да се прехвърлят неизразходваните средства от 2018 г. и да се прехвърлят в перо „Командировки“.

След изчерпване на дневния ред, заседанието приключи.

**Председател на УС:**

**(проф. д-р И. Манолов)**